**Redakcijski prečišćen tekst**

Na osnovu člana 189. stav 5. Zakona o policiji („Službeni glasnik RS”, br. 6/16, 24/18 i 87/18) i člana 42. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 72/12, 7/14 – US, 44/14 i 30/18 – dr. zakon),

Vlada donosi

**UREDBU**

**o načinu ostvarivanja prava policijskih službenika na naknadu troškova za dolazak i odlazak sa rada**

"Službeni glasnik RS", br. 62 od 30. avgusta 2019, 113 od 3. septembra 2020.

Član 1.

Ovom uredbom propisuje se način ostvarivanja prava policijskih službenika na naknadu troškova za dolazak i odlazak sa rada u Ministarstvu unutrašnjih poslova (u dalјem tekstu: Ministarstvo).

Član 2.

Pojmovi koji se koriste u ovoj uredbi imaju sledeće značenje:

1) **mesečna pretplatna karta u javnom prevozu** podrazumeva kartu izdatu od prevoznika koja u toku jednog meseca omogućava neograničen broj prevoza na relaciji mesto prebivališta/boravišta – mesto rada;

2) **pojedinačna karta u javnom prevozu** podrazumeva kartu koja omogućava prevoz na relaciji mesto prebivališta/boravišta – mesto rada;

3) **mesto rada** podrazumeva mesto gde policijski službenik redovno obavlјa svoje zadatke, odnosno ostvaruje svoju radnu aktivnost, a na koje je policijski službenik raspoređen, trajno premešten, privremeno premešten ili upućen;

4) **relacija mesto prebivališta/boravišta – mesto rada** je relacija od adrese mesta prebivališta/boravišta do adrese mesta rada, odnosno od adrese mesta rada do adrese mesta prebivališta/boravišta, najkraćim putem;

5) **blagovremen prevoz** podrazumeva prevoz policijskog službenika najkraćim putem na relaciji mesto prebivališta/boravišta – mesto rada koji obezbeđuje uredan dolazak na rad.

Član 3.

U slučaju upućivanja na službeno putovanje policijskom službeniku pripada naknada troškova prevoza za dolazak i odlazak sa rada za prvi i poslednji dan službenog putovanja i to u iznosu umanjenom za 50%. Ukoliko službeno putovanje traje najviše jedan dan, policijski službenik ima pravo na naknadu troškova prevoza za dolazak i odlazak sa rada u celosti.

Član 4.

Naknadu troškova za dolazak i odlazak sa rada policijskih službenika Ministarstvo vrši:

1) isplatom novčanog iznosa u visini najniže cene mesečne pretplatne karte u javnom prevozu koja policijskom službeniku obezbeđuje blagovremen dolazak i odlazak sa rada;

2) isplatom novčanog iznosa u visini najniže cene pojedinačne karte odnosno zbira pojedinačnih karata u javnom prevozu koje policijskom službeniku obezbeđuju blagovremen dolazak i odlazak sa rada.

Član 5.

Izuzetno od člana 4. ove uredbe, Ministarstvo može na pismeni zahtev policijskog službenika, naknadu troškova za dolazak i odlazak sa rada vršiti i obezbeđivanjem odgovarajuće mesečne karte za javni prevoz.

Naknada troškova za dolazak i odlazak sa rada na način iz stava 1. ovog člana vrši se za 11 meseci u toku kalendarske godine.

Zahtev za naknadu troškova za dolazak i odlazak sa rada (Obrazac 1), odštampan je u prilogu ove uredbe i čini njen sastavni deo.

**Član 5a\***

**Naknada troškova za dolazak i odlazak sa rada policijskim službenicima koji su primlјeni u radni odnos na osnovu konkursa za prijem na osnovnu obuku pripadnika vatrogasno-spasilačkih jedinica, kao i putem javnog konkursa, odnosno koji su premešteni na osnovu internog konkursa, a koji nemaju prijavlјeno prebivalište na teritoriji mesta rada gde su premešteni ili primlјeni u radni odnos, vrši se u skladu sa odredbama ove uredbe, isklјučivo za teritoriju mesta rada.\***

**Naknada troškova za dolazak i odlazak sa rada policijskim službenicima koji su primlјeni u radni odnos na osnovu konkursa za prijem na osnovnu policijsku obuku, a koji nemaju prijavlјeno prebivalište na teritoriji policijske uprave za koju je konkurs raspisan i na čijem području su primlјeni u radni odnos, vrši se isplatom najniže cene mesečne/pojedinačne pretplatne karte na području policijske uprave u kojoj su primlјeni u radni odnos, u skladu sa odredbama ove uredbe.\***

\*Službeni glasnik RS, broj 113/2020

Član 6.

Naknada troškova za dolazak i odlazak sa rada vrši se isplatom novčanog iznosa u visini najniže cene mesečne pretplatne karte u javnom prevozu koja policijskom službeniku obezbeđuje blagovremen dolazak i odlazak sa rada u slučaju kada na relaciji mesto prebivališta/boravišta – mesto rada postoji ustanovlјen sistem mesečne pretplatne karte za javni gradski, prigradski i međumesni prevoz.

Ako policijski službenik na radu provede samo određen broj dana u mesecu, bez ostvarivanja punog fonda radnih časova, naknada troškova iz stava 1. ovog člana umanjuje se srazmerno njegovoj prisutnosti na radu.

Izuzetno od stava 2. ovog člana, ako stvarni troškovi prevoza prevazilaze iznos isplaćen u skladu sa tim stavom, policijski službenik ostvaruje pravo na naknadu stvarnih troškova prevoza, u visini najniže cene pojedinačne karte, odnosno zbira pojedinačnih karata u javnom prevozu koje policijskom službeniku obezbeđuju blagovremen dolazak i odlazak sa rada, a najviše do iznosa mesečne pretplatne karte iz stava 1. ovog člana.

U slučaju iz stava 3. ovog člana, policijski službenik je dužan da dostavi dokaz stvarnih troškova prevoza - iskorišćene pojedinačne karte za prevoz, neposrednom rukovodiocu.

Obračun i isplatu naknade troškova za dolazak i odlazak sa rada iz stava 1. ovog člana Ministarstvo vrši na osnovu podataka:

1) o relaciji mesto prebivališta/boravišta – mesto rada;

2) o broju i vrsti javnih prevoza koje policijski službenik koristi;

3) o visini cene mesečne pretplatne karte i pojedinačne karte za navedene javne prevoze;

4) iz mesečne evidencije prisustva na radu.

Član 7.

Naknada troškova za dolazak i odlazak sa rada vrši se isplatom novčanog iznosa u visini najniže cene pojedinačne karte, odnosno zbira pojedinačnih karata u javnom prevozu koje policijskom službeniku obezbeđuju blagovremen dolazak i odlazak sa rada u slučaju kada na relaciji mesto prebivališta/boravišta – mesto rada ne postoji ustanovlјen sistem mesečne pretplatne karte za javni gradski, prigradski i međumesni prevoz.

Ako policijski službenik na radu provede samo određen broj dana u mesecu, bez ostvarivanja punog fonda radnih časova, naknada troškova iz stava 1. ovog člana vrši se isplatom zbira pojedinačnih karata za prevoz.

Obračun i isplatu naknade troškova za dolazak i odlazak sa rada iz stava 1. ovog člana Ministarstvo vrši na osnovu podataka:

1) o relaciji mesto prebivališta/boravišta – mesto rada;

2) o broju i vrsti javnih prevoza koje policijski službenik koristi;

3) o visini cene pojedinačne karte za navedene javne prevoze;

4) iz mesečne evidencije prisustva na radu.

Član 8.

Ako na relaciji mesto prebivališta/boravišta – mesto rada ne postoji organizovani javni prevoz, naknada troškova za dolazak i dolazak sa rada vrši se isplatom novčane protivvrednosti zbira cena pojedinačnih karata u javnom prevozu prevoznika koji uslugu prevoza vrši u istoj ili približnoj kilometraži na trasi najbližoj relaciji mesto prebivališta/boravišta – mesto rada.

Ako policijski službenik na radu provede samo određen broj dana u mesecu, bez ostvarivanja punog fonda radnih časova, naknada troškova iz stava 1. ovog člana vrši se u skladu sa članom 7. stav 2. ove uredbe.

Obračun i isplatu naknade troškova za dolazak i odlazak sa rada iz stava 1. ovog člana Ministarstvo vrši na osnovu podataka:

1) o relaciji mesto prebivališta/boravišta – mesto rada;

2) o najbližoj relaciji iste ili približne kilometraže za koju postoji organizovan javni prevoz;

3) o visini cene pojedinačne karte za taj javni prevoz;

4) iz mesečne evidencije prisustva na radu.

Član 9.

Ako na relaciji mesto prebivališta/boravišta – mesto rada postoji više ostvarenih međurelacija ili vrsta prevoza u skladu sa čl. 6–8. ove uredbe, naknada troškova za dolazak i odlazak sa rada vrši se isplatom najnižih cena karata (mesečne pretplatne karte i pojedinačnih karata) za svaku međurelaciju.

Član 10.

U slučaju prekovremenog rada policijskog službenika, naknada dodatnih troškova za dolazak i odlazak sa rada vrši se u visini cene pojedinačne karte na relaciji od mesta prebivališta/boravišta do mesta obavlјanja prekovremenog rada i obratno, shodno broju dolazaka, osim ako ti troškovi nisu obuhvaćeni naknadom koja mu se isplaćuje u skladu sa čl. 5. i 6. ove uredbe.

Član 11.

Način ostvarivanja prava na naknadu troškova za dolazak i odlazak sa rada iz ove uredbe i visinu naknade utvrđuje Ministarstvo na osnovu podataka i dokaza koje dostavlјa policijski službenik.

Podatke iz stava 1. ovog člana, policijski službenik dostavlјa Izjavom (Obrazac 2), koji je odštampan u prilogu ove uredbe i čini njen sastavni deo.

Izjavu iz stava 2. ovog člana policijski službenik daje pod punom krivičnom, materijalnom i disciplinskom odgovornošću.

Član 12.

Najniža cena mesečne pretplatne karte u javnom prevozu, odnosno pojedinačne karte u javnom prevozu, utvrđuje se na osnovu odgovarajuće potvrde javnog prevoznika ili važećeg cenovnika.

Ako važeći cenovnik nije javno dostupan, policijski službenik je dužan da ga dostavi uz izjavu iz člana 11. ove uredbe.

Član 13.

Ako uz izjavu iz člana 11. ove uredbe policijski službenik ne dostavi elektronski očitanu ličnu kartu, odnosno potvrdu o prijavi boravišta, ukoliko do mesta rada putuje sa adrese prijavlјenog boravišta, Ministarstvo će ih pribaviti po službenoj dužnosti.

Član 14.

U slučaju promene prebivališta/boravišta ili mesta rada, kao i drugih promena koje utiču na visinu naknade troškova za dolazak i odlazak sa rada, policijski službenik dužan je da odmah, a najkasnije u roku od tri dana od izvršene promene prebivališta odnosno boravišta u odgovarajućoj evidenciji o tome obavesti svog neposrednog rukovodioca, i dostavi podatke i dokaze iz člana 11. ove uredbe, odnosno popuni novu izjavu i dostavi odgovarajuće dokaze.

Član 15.

Ministarstvo vrši proveru podataka navedenih u izjavi iz člana 11. ove uredbe i njenim prilozima.

Kada Ministarstvo utvrdi da su dostavlјeni podaci neistiniti, kao i da se policijskom službeniku može obezbediti mesečna pretplatna karta, odnosno pojedinačna karta u javnom prevozu u nižem iznosu cene, a koja obezbeđuje blagovremen dolazak i odlazak sa rada najkraćim putem, Ministarstvo će izvršiti isplatu naknade u utvrđenom nižem iznosu i pokrenuti odgovarajući postupak protiv policijskog službenika, shodno odredbama Zakona o policiji.

Član 16.

Policijski službenici dužni su da, u roku od 30 dana od dana stupanja na snagu ove uredbe dostave izjavu iz člana 11. ove uredbe zajedno sa odgovarajućim dokazima, ili da podnesu zahtev iz člana 5. ove uredbe.

Izjava, sa prilozima i zahtev dostavlјaju se neposrednom rukovodiocu.

Član 17.

Organizaciona jedinica Ministarstva nadležna za materijalno-finansijske poslove, obezbeđuje policijskom službeniku isplatu naknade troškova za dolazak i odlazak sa rada.

Član 18.

Danom početka primene ove uredbe prestaje da važi Pravilnik o uslovima za ostvarivanje prava na naknadu troškova za dolazak i odlazak sa rada u Ministarstvu unutrašnjih poslova („Službeni glasnik RS”, broj 42/14).

Član 19.

Ova uredba stupa na snagu osmog dana od dana objavlјivanja u „Službenom glasniku Republike Srbije”, a primenjuje se po isteku 30 dana od dana stupanja na snagu.

05 broj 110-8170/2019

U Beogradu, 29. avgusta 2019. godine

**Vlada**

Predsednik,

**Ana Brnabić,** s.r.

Obrazac 1.

Na osnovu člana 5. stav 1. Uredbe o načinu ostvarivanja prava policijskih službenika na naknadu troškova za dolazak i odlazak sa rada, podnosim

ZAHTEV  
ZA NAKNADU TROŠKOVA ZA DOLAZAK I ODLAZAK SA RADA

da mi se naknada troškova za dolazak i odlazak sa rada vrši u skladu sa članom 5. stav 2. Uredbe.

Na relaciji mog mesta prebivališta/boravišta na adresi u ul.\_\_\_\_\_\_\_\_\_\_\_\_\_\_\_\_\_\_\_ br.\_\_\_\_\_\_\_\_\_ u \_\_\_\_\_\_\_\_\_\_\_\_\_\_\_\_ do mesta rada u\_\_\_\_\_\_\_\_\_\_\_\_\_\_\_ postoji ustanovlјen sistem mesečne pretplatne karte za javni prevoz koja mi obezbeđuje blagovremen dolazak i odlazak sa rada izdata od prevoznika\_\_\_\_\_\_\_\_\_\_\_\_\_\_ u visini utvrđene cene od \_\_\_\_\_\_\_\_\_\_\_ dinara.

U prilogu dostavlјam:

– elektronski očitanu ličnu kartu;

– potvrdu o prijavi boravišta;

– važeći cenovnik, odnosno potvrdu javnog prevoznika \_\_\_\_\_\_\_.

PODACI O PODNOSIOCU ZAHTEVA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, JMBG)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(organizaciona jedinica)

svojeručni potpis policijskog službenika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_

Obrazac 2.

Na osnovu člana 11. stav 2. Uredbe o načinu ostvarivanja prava policijskih službenika na naknadu troškova za dolazak i odlazak sa rada, radi ostvarivanja prava na naknadu troškova za dolazak i odlazak sa rada, dajem sledeću:

IZJAVU

Na relaciji mog mesta prebivališta/boravišta na adresi u ul. \_\_\_\_\_\_\_\_\_\_\_\_\_\_\_\_\_\_\_\_ br.\_\_\_\_\_\_\_\_\_ u \_\_\_\_\_\_\_\_\_\_\_\_\_\_\_\_ do mesta rada u \_\_\_\_\_\_\_\_\_\_\_\_\_\_\_:

1) postoji ustanovlјen sistem mesečne pretplatne karte za javni prevoz koja mi obezbeđuje blagovremen dolazak i odlazak sa rada izdata od prevoznika\_\_\_\_\_\_\_\_\_\_\_\_\_\_ u visini utvrđene cene od \_\_\_\_\_\_\_\_\_\_\_ dinara, a visina pojedinačne karte za javni prevoz iznosi \_\_\_\_\_\_\_\_\_\_\_\_\_\_\_ dinara;

2) ne postoji ustanovlјen sistem mesečne pretplatne karte za javni prevoz, već za navedenu relaciju prevoznik \_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_ naplaćuje pojedinačnu kartu u javnom prevozu u visini utvrđene cene karte u jednom smeru u iznosu od \_\_\_\_\_\_\_\_\_\_\_\_ dinara, koja mi obezbeđuje blagovremen dolazak i odlazak sa rada;

3) ne postoji organizovan javni prevoz već za približnu kilometražu na trasi najbližoj ovoj relaciji prevoznik \_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_ naplaćuje pojedinačnu kartu u javnom prevozu u visini utvrđene cene karte u jednom smeru u iznosu od \_\_\_\_\_\_\_\_\_\_\_\_dinara;

4) postoji više ostvarenih međurelacija, odnosno više vrsta prevoza i to: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

zaokružiti jednu od ponuđenih tačaka)

Uz ovu izjavu dostavlјam sledeće priloge:

– elektronski očitanu ličnu kartu,

– potvrdu o prijavi boravišta,

– važeći cenovnik, odnosno potvrdu javnog prevoznika \_\_\_\_\_\_\_\_.

Izjavu, pod punom krivičnom, disciplinskom i materijalnom odgovornošću, dao \_\_\_\_\_\_\_\_\_\_\_\_\_\_\_\_\_ JMBG \_\_\_\_\_\_\_\_\_\_\_ policijski službenik zaposlen u \_\_\_\_\_\_\_\_\_\_\_\_\_ (organizaciona jedinica).

svojeručni potpis policijskog službenika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_